I Paezi Basi caraìbeghi e i ze formai da łe tre ìzołe caraìbeghe ołandezi: Bonaire, Sint Eustatius e Saba. Ste ìzołe cuà łe ze stae integrae inte i Paezi Basi dopo de ła desołusion de łe Antiłe Olandezi ocoresta inte el 10 de otobre del 2010. Cadauna izoła la ga asumesto el status de munisipałità speciałe dei Paezi Basi e ła ze goernada da un vicegovernatore, che el ga funsion tanto simiłari a cuełe là del sìndico de łe munisipałità ordenàrie. Stando drio a ła leje de łe Entità Pùbleghe e conformemente a l'artìcuło 134 de ła Costitusion del 1815 del Regno dei Paezi Basi, Bonaire, Sint Eustatius e Saba cofà Entità Pùbleghe o Munisipałità Spesałi no i fa parte de nisuna provincia dei Paezi Basi. A so volta, ste entità łe ze soto de ła custòdia de l'Ufiso Nasionałe dei Caràibi Olandezi.